Ivar An Christensen
Store norske leksikon,Teknologi og industri,Transport,Sjøfart og skipsindustri,Skipsfartsnæring,Redere og biografier i sjøfarten
Ivar An Christensen var en norsk skipsreder. Han var født i Mandal, men flyttet til Haugesund sammen med familien der han startet egen meglerforretning og senere rederi. I 1912 flyttet han til Oslo, og under første verdenskrig opprettet han en rekke aksjerederier som ble opprinnelsen til A/S Ivarans rederi som ble grunnlagt i 1920.
Ivar An Christensen var sønn av en skipsfører og eldst i en søskenflokk på fem. Han dro tidlig til sjøs og tok styrmannseksamen allerede som 20-åring. Året etter gikk han i land samtidig som familien flyttet til Haugesund der faren hadde overtatt en dampskipsekspedisjon.Christensen begynte i farens firma men etablerte etter en stund sitt eget skipsmeglerfirma og anskaffet sitt første egne dampskip i 1902. Virksomheten vokste raskt, og allerede ti år etter, i 1912, var Christensen Haugesunds største skipsreder med 11 dampskip.I 1912 flyttet han til Kristiania og giftet seg samme år med Emmy Holter-Sørensen. Rederivirksomheten fortsatte å vokse og Christensen engasjerte seg også på flere områder innen næringsliv, kultur og foreningsliv, blant annet som president i Kristiania Rederiforening og som en av iniativtagerne og første formann i Norges Automobilforbund.I 1920 ble tre av hans rederiselskap slått sammen til A/S Ivarans Rederi. Selskapet opplevde noen turbulente år på 20-tallet og begynnelsen av 30-tallet, men etablerte blant annet linjefart mellom USA og østkysten av Sør-Amerika. Fra 1938 og helt fram til 1998 drev Ivaran en av de viktigste sjøveis fraktrutene mellom USA og Sør-Amerika. Les mer i Store norske leksikon Ivar An Christensen i Norsk biografisk leksikon A/S Ivarans rederi norsk skipsfartshistorie skipsfart